ก๋วยเตี๋ยวร้านดังในซอยสุคนธสวัสดิ์ มาง่าย ถ้ามาจากเลียบทางด่วนขึ้นสะพานข้ามเกษตร-นวมินทร์มา เลยปั๊มบางจาก ก็เลี้ยวซ้ายเข้าสุคนธสวัสดิ์ได้เลย มีที่จอดรถด้วย เมนูก็มีหลากหลาย หลักๆคือก๋วยเตี๋ยวเส้นต่างๆ เกี๊ยว ข้าวต้ม เครื่องเป็นเครื่องปลา ทะเล หรือต้มยำ นอกจากนี้ก็มีข้าวหน้าเป็ด หมูแดง หมูกรอบ ข้าวหน้าไก่ หมูกระเทียม เยอะแยะเลือกไม่ถูกกันเลยทีเดียว

ก๋วยเตี๋ยวทะเลพริกสด (65 บาท) ราคาอาจจะดูแพง แต่ถ้าเทียบกับที่ให้มาก็คุ้ม ลวกเส้นมาได้หนึบกำลังดี คลุกเคล้าเส้นกับเครื่องปรุงซีฟู้ดสุดแซ่บ รสเหมือนน้ำจิ้มซีฟู้ดค่ะ หวานเปรี้ยวเผ็ด (ออกหวานนำ) รสแรงมาก ใครไม่กินเผ็ดไม่ควรสั่งนะคะ ส่วนเครื่องก๋วยเตี๋ยวเป็นกุ้งตัวโตๆ ปลาหมึก ลูกชิ้นปลา เนื้อปลา ให้มาเต็มที่ไม่มีงก แถมสดพอสมควร ไม่คาวด้วยค่ะ

เกี๊ยวกุ้งต้มยำน้ำข้นลูกชิ้นกุ้ง (70 บาท)จานนี้เน้นลูกชิ้นกุ้งตูมๆ ลูกใหญ่มากและให้มาหลายลูกด้วย น้ำต้มยำเผ็ดและออกหวาน เข้มข้นดีอยู่ค่ะ สำหรับลูกชิ้นกุ้งก็อร่อยดีนะ แต่ไม่ได้ชอบมากมายค่ะ คิดว่าพิเศษที่ลูกโตน่าหม่ำมากกว่า

ข้าวหน้าเป็ด (45 บาท) อันนี้น่าจะไม่ใช่ของถนัดของร้าน(?) เป็ดเนื้อไม่นุ่ม น้ำราดไม่เค็มไม่หวาน เลยไม่รู้รสอะไร และข้าวแข็งมากๆ คือสำหรับเราถ้าเป็ดรสเฉยๆแต่ข้าวอร่อย รวมๆน่าจะอร่อยได้กว่านี้

สรุปก๋วยเตี๋ยวอร่อยแซ่บแสบท้องสะใจ เครื่องหนัก ให้ 4 ดาวค่ะ :D